laion/Wikipedia-Exotic huggingface dataset:
ტყიბულა

ტყიბულა — მდინარე დასავლეთ საქართველოში, ტყიბულის მუნიციპალიტეტში. სათავე აქვს ნაქერალის მთის სამხრეთ კალთაზე, ზღვის დონიდან 1175 მ სიმაღლეზე. სიგრძე 9,4 კმ, აუზის ფართობი 43,6 კმ². საზრდოობს წვიმის, თოვლისა და მიწისქვეშა წყლით. უერთდება ტყიბულის წყალსაცავს. წყალსაცავის აგებამდე ტყიბულა ახალსოფლის ქვაბულში ეგრეთ წოდებულ „წყალდასავალთან“ შახტში იკარგებოდა, გამოდიოდა მეორე მხარეს ძევრულის სახელწოდებით. ტყიბულაში სადერივაციო არხით ვარდება შაორის წყალსაცავის წყალი. დამახასიათებელია წყალმოვარდნის რეჟიმი. წყალუხვია გაზაფხულზე და ზამთარში. აფხაზავა ი., ქართული საბჭოთა ენციკლოპედია, ტ. 10, თბ., 1986. — გვ. 88.
ტყის ბოლოკა

ტყის ბოლოკა (ლათ. Dentaria) — მცენარეთა გვარი კომბოსტოსებრთა ოჯახისა. მრავალწოვანი ფესურიანი ბალახებია. ფრთისებრი ან თათისებრ რთული ფოთლები და დიდი ზომის ვარდისფერი, იისფერი, იშვიათად თეთრი ყვავილები აქვთ. 20-მდე სახეობა გავრცელებულია ჩრდილოეთ ამერიკასა და ევრაზიაში. საქართველოში გვხვდება 4 სახეობა; იზრდება მუქწიწვოვან ტყეებში, წიფლნარში (ლათ. Dentaria bulbifera), კირქვიან სუბსტრატსა (ლათ. Dentaria quinquefolia) და ღორღიან ჩამონაზვავებზე, ზღვის დონიდან 2000-3000 მ სიმაღლემდე (ლათ. Dentaria microphylla, Dentaria bipinnata). დეკორატიულია, აშენებენ ბაღებსა და პარკებში. ხინთიბიძე ლ., ქართული საბჭოთა ენციკლოპედია, ტ. 10, თბ., 1986. — გვ. 90.
ინდიანა ჯოუნსი და ბედისწერის ტაძარი

ინდიანა ჯოუნსი და ბედისწერის ტაძარი (ინგლ. Indiana Jones and the Temple of Doom) — მეორე სრულმეტრაჟიანი ფილმი ინდიანა ჯოუნსის თავგადასავლებზე. იგი გამოვიდა 1984 წლის 23 მაისს. ფილმის რეჟისორია სტივენ სპილბერგი. IndianaJones.com, Lucasfilm-ის ოფიციალური საიტი LucasFilm.com „ინდიანა ჯოუნსი და ბედისწერის ტაძარი“ — Allmovie-ზე „ინდიანა ჯოუნსი და ბედისწერის ტაძარი“ — კინოფილმების ინტერნეტ-მონაცემთა ბაზა (ინგლისური) „ინდიანა ჯოუნსი და ბედისწერის ტაძარი“ — Rotten Tomatoes „ინდიანა ჯოუნსი და ბედისწერის ტაძარი“ — Box Office Mojo-ზე ↑ Rinzler, Bouzereau, Chapter 8: "Forward on All Fronts (August 1983 – June 1984)", p. 168—183
შესრულება (ინფორმატიკა)

შესრულება კომპიუტერში და პროგრამული უზრუნველყოფის ინჟინერიაში არის პროცესი, რომელშიც კომპიუტერი ან ვირტუალური მანქანა ასრულებს პროგრამის ინსტრუქციებს. ინსტრუქციები პროგრამაში გამოიწვევს მარტივ მოქმედებებს შემსრულებელ მანქანაზე. ტერმინი გაშვება გამოყენებულია თითქმის სინონიმურად, რომელიც ნიშნავს მომხმარებლის მიერ პროგრამის დაწყებას (ჩართვას, გამოწვევას). ↑ execute - ტერმინოლოგიის ლექსიკონი. http://www.webopedia.com/TERM/E/execute.html
კერი გრანტი

კერი გრანტი (ინგლ. Cary Grant; დ. 18 იანვარი, 1904, ბრისტოლი — გ. 29 ნოემბერი, 1986, დევენპორტი) — ინგლისელი თეატრისა და ჰოლივუდის მსახიობი. 1942 წლიდან მიიღო აშშ-ის მოქალაქეობა. ცნობილი იყო თავისი ტრანსატლანტიკური აქცენტით. აღიარებულია ჰოლივუდის კლასიკური ეპოქის ერთ-ერთ წამყვან მსახიობად. თანამშრომლობდა რეჟისორ ალფრედ ჰიჩკოკთან. ვიკისაწყობში არის გვერდი თემაზე: კერი გრანტი კერი გრანტი — AllMovie კერი გრანტი კინოფილმების ინტერნეტ-მონაცემთა ბაზაში კერი გრანტი TCM-ის კინოფილმების მონაცემთა ბაზაში კერი გრანტი ბიბლიოთეკის WorldCat კატალოგში
ბადრის ბრძოლა

ბადრის ბრძოლა (არაბ. غزوة بدر) — პირველი სერიოზული ბრძოლა მუსულმანებსა და კურაიშებს შორის (ამ ბრძოლამდე მათ შორის 623-624 წლებში მოხდა რამდენიმე მცირე შეტაკება). ბადრის ბრძოლა გაიმართა ქალაქ ბადრისთან, ჰიჯრით მეორე წელს, რამადანის თვის 17 რიცხვში ანუ 624 წლის 17 მარტს. ვიკისაწყობში არის გვერდი თემაზე: ბადრის ბრძოლა Book on Battle of Badr დაარქივებული 2014-07-13 საიტზე Wayback Machine. Battle of Badr, 17th Ramadan 624 A.D დაარქივებული 2013-12-02 საიტზე Wayback Machine. Badr დაარქივებული 2002-11-15 საიტზე Archive.isCategory:Webarchive template archiveis links at IslamAnswers.Net The Battle of Badr at Al-Islam.Org The first battle of Islam at Badr დაარქივებული 2020-05-31 საიტზე Wayback Machine. : Islamic Occasions Network
სიკომორო

სიკომორო (ლათ. Ficus sycomorus) — ხე ფიკუსის გვარისა. მისი სიმაღლე 40 მ აღწევს. იზრდება აღმოსავლეთ აფრიკასა და წინა აზიაში. მაგარი მერქანი აქვს. ისხამს ლეღვის მსგავს ნაყოფს. ნაყოფი იჭმება. ფართოდაა კულტივირებული. მისი სამშობლოა ეგვიპტე. სიკომორო არაერთხელ არის მოხსენიებული ბიბლიაში. სულხან-საბა ორბელიანის მიხედვით ეწოდება ლეღვსულელი. ↑ სიკომორო — დიდი საბჭოთა ენციკლოპედია ↑ სიკომორო — ბოტანიკური ლექსიკონი
სან-სალვადორი (ურუგვაის მდინარე)

სან-სალვადორი (ესპ. Río San Salvador) — მდინარე ურუგვაიში. სათავეს იღებს ქალაქ დოლორესის სიახლოვეს და ჩაედინება მდინარე ურუგვაიში. საკმაოდ მოკლე მდინარე გაედინება ურუგვაის ერთ-ერთ ყველაზე ნაყოფიერი სასოფლო-სამეურნეო რეგიონების ტერიტორიაზე. მდინარის სიგრძე 100 კილომერია, აუზის ფართობი დაახლოებით 3000 კმ². ურუგვაის მდინარეების სია Enciclopedia Geografica del Uruguay - San Salvador, Río
აროიო-გრანდე

აროიო-გრანდე (ესპ. Arroyo Grande) — მდინარე ურუგვაიში. მასზე გაივლის სორიანოსა და ფლორესის დეპარტამენტების საზღვრის უდიდესი ნაწილი. მდინარის ნაპირებზე მდებარე უდიდესი დასახლებაა ისმაელ-კორტინასი. ჩაედინება მდინარე რიო-ნეგროში. ურუგვაის მდინარეების სია Enciclopedia Geografica del Uruguay
იი (მდინარე)

იი (ესპ. Río Yí) — მდინარე ურუგვაიში. ტაკუარემბოსთან ერთად წარმოადგენს მდინარე რიო-ნეგროს ძირითად შენაკადს. სათავეს იღებს ჩუჩილია-გრანდეს მთიანეთში. მიედინება ცენტრალურ ურუგვაიში, დასავლეთის მიმართულებით. გზადაგზა უერთდება რამდენიმე შენაკადი. იიზე გაივლის დურასნოსა და ფლორიდის დეპარტამენტების საზღვრის ძირითადი ნაწილი, ასევე დურანსოსა და ფლორესის დეპარტამენტების საზღვრის მცირე მონაკვეთი. ურუგვაის მდინარეების სია Yí, Río Enciclopedia Geografica del Uruguay
პორონგოსი

პორონგოსი — მდინარე ურუგვაიში, ფლორესის დეპარტამენტში. სათავეს იღებს ჩუჩილია-გრანდეს მთიანეთში; უერთდება მდინარე იის. სიგრძე 67 კილომეტრია. პორონგოსისგან ეწოდა სახელი ადგილობრივ საფეხბურთო კლუბს ქალაქ ტრინიდადში. ურუგვაის მდინარეების სია Instituto Nacional de Estadística de Uruguay დაარქივებული 2009-11-14 საიტზე Wayback Machine. ფოტოები დაარქივებული 2015-12-16 საიტზე Wayback Machine. ↑ es:Centro Recreativo Porongos Fútbol Club
ნიკა კილაძე

ნიკა კილაძე (დ. 29 ნოემბერი, 1988, გაგრა — გ. 8 ოქტომბერი, 2014, თბილისი) — ქართველი ფეხბურთელი, ლანჩხუთის „გურიას“ ყოფილი საყრდენი ნახევარმცველი. ნიკა კილაძე 2014 წლის 8 ოქტომბერს, ავტოკატასტროფის შედეგად გარდაიცვალა. პროფესიონალური კარიერა დაიწყო „ნორჩ დინამოელში“. 2007-2014 წლებში ირიცხებოდა სამ ფინურ გუნდში, 2014 წლის თებერვლიდან ლანჩხუთის „გურიას“ ღირსებას იცავდა. პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ „გურიის“ ნახევარმცველი ნიკა კილაძე საგზაო შემთხვევას ემსხვერპლა[მკვდარი ბმული][მკვდარი ბმული], საინფორმაციო სააგენტო GeoNews, 8 ოქტომბერი 2014 ↑ ნიკა კილაძე: გორში დამსახურებული გამარჯვება მოვიპოვეთ დაარქივებული 2014-06-29 საიტზე Wayback Machine. , საინფორმაციო სააგენტო „http://fci.ge“[მკვდარი ბმული], 27 თებერვალი, 2014.
დავით მახარაძე

დავით მახარაძე (დ. 20 ივნისი, 1965, ფოთი) — ქართველი მწვრთნელი, 2011 წლის ოქტომბრიდან 2012 წლის ნოემბრამდე წვრთნიდა ფოთის „კოლხეთს“. 2013 წლის ივლისში იგი ლანჩხუთის „გურიაში“ მიიწვიეს, სადაც ამავე წლის სექტემბრამდე დარჩა. 2014 წლის იანვრიდან მიუხედავად კლუბში შექმნილი პრობლემებისა მახარაძე დაბრუნდა „გურიას“ მთავარი მწვრთნელის პოსტზე და შეძლო გუნდი უმაღლესი ლიგის ზედა ექვსეულში შეეყვანა. 2014 წლის აგვისტოში დავით მახარაძემ „გურია“ დატოვა, მისი ადგილი თეიმურაზ ლორიამ დაიკავა. პროფილი Soccerway-ზე (ინგლისური) პროფილი Transfermarkt-ზე (ინგლისური) ↑ დავით მახარაძე: ფოთის „კოლხეთმა“ მწირი ბიუჯეტით ბევრს მიაღწია , საინფორმაციო სააგენტო „sportall.ambebi.ge“, 27 აპრილი, 2012. ↑ დავით მახარაძე: ვერ ვიტყვი, რომ „გურია“ დაიშალა, არსებობას ვაგრძელებთ , საინფორმაციო სააგენტო „sportall.ambebi.ge“, 21 იანვარი, 2014. ↑ „გურიამ“ ზედა ექვსეული გაინაღდა [მკვდარი ბმული], საინფორმაციო სააგენტო „geosports.ge“, 10 მარტი, 2014.
პავლე ხორგუაშვილი

პავლე ხორგუაშვილი (დ. 13 აგვისტო, 1987, გორი) — ქართველი ფეხბურთელი, ლანჩხუთის „გურიას“ ნახევარმცველი. 2010 წელს ხელი მოაწერა ერთ წლიან კონტრაქტს ფინურ „როვანიემთან“. 2011 წლის 16 მარტს იგი დააკავეს 5 უცხოელ ფეხბურთელთან ერთად და ბრალი დასდეს 2010-11 წლების სეზონის 10 გარიგებულ თამაშში მონაწილეობაში. მის ტუპ ძმას, ვალტერ ხორგუაშვილს, რომელიც მთელი კარიერის მანძილზე პავლესთან ერთად ერთსა და იმავე კლუბში ირიცხებოდა არავინ შეხებია, საბოლოოდ პავლე როვანიემიდან გამოაძევეს. პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ პავლე ხორგუაშვილი ფინეთის პოლიციაში ,საინფორმაციო სააგენტო „მსოფლიო სპორტი“, 16 მარტი, 2011. ↑ ქართველი ფეხბურთელი პავლე ხორგუაშვილი პატიმრობაში რჩება ,საინფორმაციო სააგენტო „http://ambebi.ge“[მკვდარი ბმული], 24 მარტი, 2011. ↑ პავლე ხორგუაშვილი უკვე გაათავისუფლეს, ვალტერს - რამდენიმე საათში ,საინფორმაციო სააგენტო „http://sportall.ge“[მკვდარი ბმული], 25 მარტი, 2011.
ტომი და ჯერი (მრავალმნიშვნელოვანი)

ტომი და ჯერი — კატა და თაგვი, ანიმაციური ფილმების სერიების პერსონაჟები. ტომი და ჯერი აგრეთვე შეიძლება აღნიშნავდეს: ანიმაციური სერიალები და ფილმები: ტომისა და ჯერის შოუ (1975 წლის ტელესერიალი) ტომისა და ჯერის კომედიური შოუ, 1980 წლის ტელესერიალი ტომი და ჯერი: ფილმი, 1993 წლის სრულმეტრაჟიანი ფილმი ტომი და ჯერი (ვიდეო თამაში) ტომი და ჯერი ბავშვობაში, 1990 წლის ტელესერიალი ტომისა და ჯერის ისტორიები, 2005 წლის ტელესერიალი სხვა ანიმაციური ფილმები: ტომი და ჯერი (Van Beuren), ორი ადამიანი 1931–1933 წლების ანიმაციური ფილმების სერიაში ჩრდილოეთ ამერიკელი მუსიკოსები: Tom and Jerry (1958 წლამდე), მოგვიანებით ცნობილი, როგორც Simon & Garfunkel
მარჯორი უორდროპი

მარჯორი უორდროპი (ინგლ. Marjory Wardrop; დ. 11 ნოემბერი, 1869 — გ. 7 დეკემბერი, 1909, ბუქარესტი) — ბრიტანელი სწავლული და მთარგმნელი. პირველმა თარგმნა ქართულიდან ინგლისურ ენაზე „ვეფხისტყაოსანი“. მისი ძმა ოლივერ უორდროპი აგრეთვე მთრაგმნელი და მოგზაური იყო. განათლება ოჯახში მიიღო. ფლობდა ექვს ენას ფრანგულს, გერმანულს, რუსულს, რუმინულს, იტალიურს და ქართულს. საქართველოს მიმართ ინტერესი გაუჩინა მისი ძმის წიგნმა „საქართველოს სამეფო“. 1892 წელს ის რუსეთის იმპერიაში თან გაჰყვა ძმას, ოლივერ უორდროპს, რომელმაც ელჩის მდივნად დაიწყო მუშაობა სანქტ-პეტერბურგში. და-ძმამ იქ გაიცნო პროფესორი ალექსანდრე ცაგარელი. უკვე 1894 წელს მარჯორი უორდროპმა თარგმნა და ლონდონში გამოსცა „ქართული ხალხური ზღაპრები“. 1894 წლის დეკემბერში მარჯორი უორდროპი დედასთან ერთად ჩავიდა თბილისში, სადაც უკვე იმყოფებოდა მისი ძმა ოლივერი. უორდროპებმა დეკემბერი თბილისში გაატარეს, ხოლო 1895 წლის იანვარში იმერეთი და გურია მოიარეს. ისინი ბათუმიდან გემით გაემგზავრნენ ოდესაში, იქიდან კი ინგლისში. 1895 წელს გამოიცა მის მიერ ნათარგმნი „განდეგილი“ ილია ჭავჭავაძისა. 1895 წლის მაისში საცხოვრებლად გადავიდა ქერჩში, სადაც მისი ძმა კონსულად დანიშნეს. და-ძმა 1902 წლამდე ცხოვრობდა ქერჩში. 1896 წლის ივნისში ორდროპმა იმოგზაურა საქართველოში. მოიარა თბილისი, კახეთი, ზემო იმერეთი, საგურამო, გორი. იმავე ზაფხულში ძმასთან ერთად თარგმნა „წმინდა ნინოს ცხოვრება“. ამ თარგმანის გამოცემა გაჭიანურდა და ის მხოლოდ 1900 წელს გამოიცა ოქსფორდში. 1900 წელს ძმასთან ერთად შვიდი თვის განმავლობაში ცხოვრობდა ვარშავაში. 1903 წელი ასევე ძმასთან ერთად გაატარა ჰაიტიზე, 1904 წლიდან კი სანქტ-პეტერბურგში იყო. სანქტ-პეტერბურგი ყოფნის დროს, 1904-1906 წლებში მარჯორი უორდროპს მჭიდრო კავშირი ჰქონდა იქ ჩასულ ქართველებთან. 9=1906 წელს ძმასთან ერთად გადავიდა ბუქარესტში, სადაც გარდაიცვალა 1909 წელს. მარჯორი უორდროპი იყო პირველი ადამიანი, რომელმაც ინგლისურად თარგმნა „ვეფხისტყაოსანი“. ვეფხისტყაოსნის თარგმანზე უორდროპი 1891 წლიდან მუშაობდა. თარგმანი მისი გარდაცვალების შემდეგ გამოსცა მისმა ძმამ ლონდონში, 1912 წელს. ოლივერ უორდროპმა ოქსფორდის უნივერსიტეტში მარჯორი უორდროპის სახელობის ფონდი დააარსა, რომლის მიზანიც სტუდენტებში ქართული ენის, ლიტერატურისა და ისტორიის შესწავლის სურვილის წახალისება იყო. შარაძე, გ., ბედნიერებისა და სათნოების საუნჯე, თბილისი: საბჭოთა საქართველო, 1984.
აზერბაიჯანელები

აზერბაიჯანელები — ხალხი, აზერბაიჯანის ძირითადი მოსახლეობა (8,1 მლნ). ცხოვრობენ აგრეთვე ირანში (12-18.5 მლნ), რუსეთის ფედერაციაში (2 მლნ.), საქართველოში (284 ათ.), ყაზახეთში (90 ათ.), სომხეთსა და სხვა ქვეყნებში. იყოფიან ეთნიკურ ჯგუფებად: აირუმები, აფშარები, ბაიათები, ყარადაღელები, ყარაფაფახები, შახსევენები. მიეკუთვნებიან ევროპეიდული რასის სამხრეთ შტოს. სახელები: თვითწოდება - Azərbaycanlılar; საერთო რაოდენობა: 30 მლნ-ზე მეტი ენა: აზერბაიჯანული. მორწმუნეები: ძირითადად მუსლიმები - შიიტები. მთავარი სტატია: აზერბაიჯანელები საქართველოში. აზერბაიჯანელი ქალი ეროვნულ სამოსში, 1900. აზერბაიჯანელი გოგონა ეროვნულ სამოსში. მომღერალი, აისელ თეიმურზადე. მომღერალი, საფურა ალიზადე. მაია ჯაფაროვა. Аляров С., Об этногенезе Азербайджанского народа, Баку, 1984 Гейбулаев Г. А., К этногенезу Азербайджанцев (по данним топонимии), К проблеме этногенеза Азербайджанского народа, Баку 1984 ↑ "Iran: People", CIA: The World Factbook (retrieved 7 June 2006). ↑ "Iran", Amnesty International report on Iran and Azerbaijanis (retrieved 30 July 2006). ↑ "Borders and Brethren: Iran and the Challenge of Azerbaijani Identity" in The Azerbaijani Population by Brenda Shaffer, pp. 221–225. The MIT Press (2003), ISBN 0-262-19477-5 (retrieved 10 June 2006). ↑ "Iran" in the Encyclopedia Orient (retrieved 18 Aug 2006). ↑ Censuses of Republic of Azerbaijan 1979, 1989, 1999, 2009 The State Statistical Committee of Azerbaijan Republic ↑ "Azerbaijan: ɹPeople", CIA Factbook. Azeri ethnic percentage of 90.6% used to calculate population derived from Azeri census (retrieved 7 June 2006). ↑ "Turkey: Religions & Peoples", Encyclopedia of the Orient (retrieved 7 June 2006) ↑ "Azerbaijanis in Russia", 2002 Russian Census (retrieved 7 June 2006) ↑ მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019. ↑ http://www.qaraqutu.com/About%20Azerbaijan/Learn%20About%20the%20Azerbaijani%20American%20Community%20Part%201/4-video_57e388785.html ↑ "ეთნოდემოგრაფიული სიტუაცია ყაზახეთში" (1999 წლის აღწერა) (წაკითხულია 7 ივნისი 2006). ↑ "About number and composition population of Ukraine by data All-Ukrainian census of the population 2001", უკრაინის მოსახლეობის აღწერა 2001 (წაკითხულია 7 ივნისი 2006). ↑ http://www.azembassy.ca/ada/2008/ADA_8102.pdf
ინდიანა ჯოუნსი და უკანასკნელი ჯვაროსნული ლაშქრობა

ინდიანა ჯოუნსი და უკანასკნელი ჯვაროსნული ლაშქრობა (ინგლ. Indiana Jones and the Last Crusade) — მესამე სრულმეტრაჟიანი ფილმი ინდიანა ჯოუნსის თავგადასავლებზე. იგი გამოვიდა 1989 წლის 24 მაისს. ფილმის რეჟისორია სტივენ სპილბერგი. ფილმმა მიიღო ოსკარი საუკეთესო ხმის მონტაჟისთვის. შეგიძლიათ იხილოთ მედიაფაილები თემაზე „ინდიანა ჯოუნსი და უკანასკნელი ჯვაროსნული ლაშქრობა“ ვიკისაწყობში. ოფიციალური საიტი „ინდიანა ჯოუნსი და უკანასკნელი ჯვაროსნული ლაშქრობა“ — კინოფილმების ინტერნეტ-მონაცემთა ბაზა (ინგლისური) „ინდიანა ჯოუნსი და უკანასკნელი ჯვაროსნული ლაშქრობა“ — Allmovie-ზე „ინდიანა ჯოუნსი და უკანასკნელი ჯვაროსნული ლაშქრობა“ — Rotten Tomatoes „ინდიანა ჯოუნსი და უკანასკნელი ჯვაროსნული ლაშქრობა“ — Box Office Mojo-ზე ↑ Rinzler, Bouzereau, "The Professionals: May 1988 to May 1989", p. 204 - 229.
პოლონეთში შეჭრა (1939)

პოლონეთში შეჭრა აგრეთვე ცნობილი როგორც სექტემბრის კამპანია, 1939 წლის თავდაცვითი ომი ან ოთხად გაყოფილი პოლონეთი (პოლონ: Kampania wrześniowa or Wojna obronna 1939 roku or IV rozbiór Polski) — სამხედრო კამპანია პოლონეთში, გერმანიაში კი ცნობილი როგორც პოლონეთის კამპანია (გერმან: Polenfeldzug) ან Fall Weiss (თეთრი საქმე), სამხედრო ოპერაცია რომლის დროსაც მესამე რაიხი, საბჭოთა კავშირი და სლოვაკეთი პოლონეთში შეიჭრა, რამაც განაპირობა მეორე მსოფლიო ომის დაწყება. უცნაური ომი დასავლური ღალატი ცხენები მეორე მსოფლიო ომში ვერმახტის ომის დანაშაულები პოლონეთში შეჭრის თაიმლაინი პოლონეთის ოკუპაცია ვარშავის ალყა პოლონეთის ისტორია აღმოსავლეთის ფრონტი ვიკისაწყობში არის გვერდი თემაზე: პოლონეთში შეჭრა (1939) პოლონეთში შეჭრა ‎
ვალტერ ხორგუაშვილი

ვალტერ ხორგუაშვილი (დ. 13 აგვისტო, 1987, გორი) — ქართველი ფეხბურთელი, ლანჩხუთის „გურიას“ საყრდენი ნახევარმცველი. 2010 წელს, მის ტყუპ ძმასთან პავლესთან ერთად ხელი მოაწერა ერთ წლიან კონტრაქტს ფინურ „როვანიემთან“. 2011 წლის 16 მარტს მისი ძმა დააკავეს 5 უცხოელ ფეხბურთელთან ერთად და ბრალი დასდეს 2010-11 წლების სეზონის 10 გარიგებულ თამაშში მონაწილეობაში. ვალტერს არავინ შეხებია, საბოლოოდ პავლე როვანიემიდან გამოაძევეს, ვალტერმაც დატოვა გუნდი, შემდეგ თავისუფალი აგენტის სტატუსით გორის „დილაში“ გადავიდნენ, 2014 წლიდან ძმები ერთად იცავენ ლანჩხუთის „გურიას“ ღირსებას. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი Footballzz-ზე (ინგლისური) ↑ პავლე ხორგუაშვილი ფინეთის პოლიციაში ,საინფორმაციო სააგენტო „მსოფლიო სპორტი“, 16 მარტი, 2011. ↑ ქართველი ფეხბურთელი პავლე ხორგუაშვილი პატიმრობაში რჩება ,საინფორმაციო სააგენტო „http://ambebi.ge“[მკვდარი ბმული], 24 მარტი, 2011. ↑ პავლე ხორგუაშვილი უკვე გაათავისუფლეს, ვალტერს - რამდენიმე საათში ,საინფორმაციო სააგენტო „http://sportall.ge“[მკვდარი ბმული], 25 მარტი, 2011.
ტაკუარემბო (მდინარე)

ტაკუარემბო (Tacuarembó) — მდინარე ურუგვაიში. მდინარე იისთან ერთად წარმოადგენს რიო-ნეგროს ძირითად შენაკადს. სათავეს იღებს რივერის დეპარტამენტის ჩრდილოეთში და მიემართება სამხრეთით, გაივლის ქალაქ ტრანკერასს. ნაწილობრივ აყალიბებს რივერისა და ტაკუარემბოს დეპარტამენტების საზღვარს. მდინარის სიგრძე 260 კილომეტრია, აუზის ფართობი 14 ათასი კმ². ურუგვაის მდინარეების სია Enciclopedia Geografica del Uruguay
კეგუაი-გრანდე

კეგუაი-გრანდე (ესპ. Queguay Grande) — მდინარე ურუგვაიში. მდინარე ურუგვაის მარცხენა შენაკადი. სათავეს იღებს კუჩილია-დე-კეგუაის ბორცვზე და მიედინება დასავლეთით, პაისანდუს დეპარტამენტის გავლით. სიგრძე 280 კილომეტრია, აუზის ფართობი 7866 კმ². ურუგვაის მდინარეების სია Enciclopedia Geografica del Uruguay
დაიმანი

დაიმანი (Río Dayman) — მდინარე ურუგვაიში. მდინარე ურუგვაის მარცხენა შენაკადი. სათავეს იღებს ურუგვაის ჩრდილო-დასავლეთ ნაწილში, კუჩილია-დე-აედოს ბორცვზე. აყალიბებს ბუნებრივ საზღვარს სალტოსა და პაისანდუს დეპარტამენტებს შორის. სიგრძე 210 კილომეტრია, აუზის ფართობი 3183 კმ². ურუგვაის მდინარეების სია Enciclopedia Geografica del Uruguay
იამენის ბრძოლა

იამენის ბრძოლა (ჩინ.: 崖门战役) ასევე ცნობილი საზღვაო ბრძოლა მთა იასთან (ჩინ.: 崖山海战) — სუნის დინასტიის უკანასკნელი ბრძოლა მონღოლური იუანის დინასტიის წინააღმდეგ. გაიმართა 1279 წლის 19 მარტს. მიუხედავად იმისა, რომ სუნის დინასტიის ჯარები ათჯერ აღემატებოდა მონღოლთა ჯარებს, იუანის დინასტიის ფლოტმა ტაქტიკური მანევრირების შედეგად სუნის დინასტიის ფლოტი გაანადგურა. 《宋史 დაარქივებული 2007-12-27 საიტზე Wayback Machine. 》History of Song, compiled under Toqto'a (Yuan Dynasty) 脫脫 in 1344 《元史》History of Yuan, compiled under Song Lian 宋濂 in 1370
განძზე მონადირეები

განძზე მონადირეები (ინგლ. The Monuments Men) — ჯორჯ კლუნის 2014 წლის ამერიკული სამხედრო დრამა. ფილმი დაფუძნებულია რეალურ ისტორიაზე. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება მეორე მსოფლიო ომის დროს. ჰიტლერი გატაცებულია ხელოვნების ნიმუშებით. ის ქალაქებს ძარცვავს და ყველა ნახატს თუ ქანდაკებას აგზავნის მის მიერ შექმნილ ახალ მუზეუმში. ამაში მას ხელს ფრენკ სტოუკსი და მისი ამხანაგები უშლიან. ჯორჯ კლუნი — ფრენკ სტოუკსი მეტ დეიმონი — ჯეიმზ გრენჯერი ბილ მარი — სერჟანტი რიჩარდ კემპბელი ჟან დიუჟარდენი — ლეიტენანტი ჟან კლოდ კლერმონი ჯონ გუდმენი — სერჟანტი უოლტერ გარფილდი ჰიუ ბონევილი — ლეიტენანტი დონალდ ჯეფრისი კეიტ ბლანშეტი — კლერ სიმონი ოფიციალური საიტი „განძზე მონადირეები“ — კინოფილმების ინტერნეტ-მონაცემთა ბაზა (ინგლისური) „განძზე მონადირეები“ — Box Office Mojo-ზე „განძზე მონადირეები“ — Rotten Tomatoes „განძზე მონადირეები“ — Metacritic-ზე ↑ 1.0 1.1 „The Monuments Men“ — Box Office Mojo-ზე Retrieved March 26, 2014 ↑ FilmL.A. (May 2015). „2014 Feature Film Study“ (PDF). FilmL.A. Feature Film Study. ციტირების თარიღი: 28 მარტი, 2018. შეამოწმეთ თარიღის პარამეტრი |accessdate=-ში (დახმარება)
ტყის ცოცხი

ტყის ცოცხი (ლათ. Cytisus) — მცენარეთა გვარი პარკოსანთა ოჯახისა. ფოთოლმცვივანი ბუჩქებია, იშვიათად — პატარა ხეები. სიმაღლე 2 მ-მდე აღწევს. გვარში გაერთიანებულია 50 სახეობა. გავრცელებულია ევროპაში, დასავლეთ აზიაში, ჩრდილოეთ აფრიკაში. საქართველოში გვხვდება 2 სახეობა, ორივე კავკასიის ენდემია. იზრდება ტყისპირებზე (ზოგჯერ დიდი ფართობი უკავიათ ტყის უკან დახევის შედეგად), ქვიან და ხირხატიან ადგილებზე. სამკურნალო, დეკორატიული და თაფლოვანი მცენარეებია. შეიცავს ალკალოიდ ციტიზინს. ხინთიბიძე ლ., ქართული საბჭოთა ენციკლოპედია, ტ. 10, თბ., 1986. — გვ. 92.
რიჩარდ ბარტონი

რიჩარდ ბარტონი (ინგლ. Richard Burton დაბადების სახელი რიჩარდ უოლტერ ჯენკინსი (უმცროსი) (ინგლ. Richard Walter Jenkins Jr.) დ. 10 ნოემბერი, 1925 — გ. 5 აგვისტო, 1984) — ვალიელი თეატრისა და კინოს მსახიობი. მიიჩნეოდა ლორენს ოლივიეს მემკვიდრედ. გამოირჩეოდა თავისი ბარიტონით. ბარტონი ხუთჯერ იყო დაქორწინებული და ჰყავდა ოთხი შვილი. მისი პირველი მეუღლე იყო უელსელი მსახიობი და პროდიუსერი სიბილ უილიამსი. მასთან ბარტონს შეეძინა ორი ქალიშვილი. ორჯერ იმყოფებოდა ქორწინებაში ცნობილ მსახიობ ელიზაბეთ ტეილორთან. მასთან პირველმა ქორწინებამ 10 წელი გასტანა, ხოლო მეორემ მხოლოდ ერთი წელი. ბარტონმა იშვილა ტეილორის ქალიშვილი. წყვილმა შვილად აიყვანა კიდევ ერთი ქალიშვილი, გერმანელი გოგონა. ბარტონისა და ტეილორის ქორწინება აისახა ფილმში „ვის ეშინია ვირჯინია ვულფის?“ (1966). 1976 წლის აგვისტოში ბარტონი საბოლოოდ დაშორდა ტეილორს და ცოლად შეირთო ავტმრბოლელ ჯეიმზ ჰანტის ყოფილი მეუღლე სუზი მილერი. მისი უკანასკნელი მეუღლე იყო გრიმიორი სალი ჰეი, რომელთანაც მსახიობი სიკვდილის ბოლომდე იმყოფებოდა ქორწინებაში. ვიკისაწყობში არის გვერდი თემაზე: რიჩარდ ბარტონი ოფიციალური საიტი რიჩარდ ბარტონი — Find a Grave-ზე რიჩარდ ბარტონი კინოფილმების ინტერნეტ-მონაცემთა ბაზაში რიჩარდ ბარტონი TCM-ის კინოფილმების მონაცემთა ბაზაში
ჯანგო (ფილმი)

ჯანგო (ინგლ. Django) — 1966 წლის იტალო-ვესტერნი. ფილმის რეჟისორია სერჯო კორბუჩი. მთავარ როლს ასრულებს ფრანკო ნერო. ნერომ ასევე შეასრულა ეპიზოდური როლი 2012 წელს გამოსულ ვესტერნში „ჯანგო გათავისუფლებული“. „Django“ — კინოფილმების ინტერნეტ-მონაცემთა ბაზა (ინგლისური) „Django“ — Rotten Tomatoes „Django (2012 re-release)“ — Box Office Mojo-ზე
იოანე გუთელი

იოანე გუთელი (დ. ?, პარტენიტი, ყირიმი — გ. 790, ამასტრიდა) — გუთეთის (ასე იწოდებოდა ადრე შუა საუკუნეებში ყირიმის ნახევარკუნძულის სამხრეთი ნაწილი) ეპის­კო­პო­სი 758 წლიდან. იოანეს მამას ლეონი ერქვა, დედას — ფოტიანე. ლეონის მამა პონტოდან იყო გადასახლებული გუთეთში. იოანე ბავშვობიდანვე „ასკეტურ ცხოვრებას“ ეზიარა. ბიზანტიის იმპერატორი კონსტან­ტინე V კოპრონიმის (743–775) მიერ კონსტანტინოპოლში მო­წვეულმა მსოფლიო საეკლესიო კრებამ (754) ხატთაყვანისცემის აკრძალვა დაადასტურა. კრებაზე დამსწრე გუთეთის ეპისკო­პო­სი დადგენილების მიმხრობის გამო იმპერატორმა თრაკიაში ჰერაკლიის მიტროპოლიტად დანიშნა, მის მაგივრად გუთეთის მოსახლეობამ იოანე აირჩია. გუთეთის ეკლესია იმხანად კონსტანტინოპოლის საპატრიარქოს ექვემდებარებოდა, ამიტომ იოანე გუთეთის ეპისკოპოსად კონსტანტინოპოლის პატრიარქს უნდა ეკურთხებინა. კონსტანტინოპოლის პატრიარქი ხატმებრძოლი იყო, გუთეთის მოსახლეობა კი ხატთაყვანისმცემლად რჩებოდა, ამიტომ იერუსალიმში საკურთხებ­ლად ჩასული იოანე იქ სამი წელი უშედეგოდ ელოდა ხელდასხმას (საეკლესიო სამართლი­დან გამომდინარე, იერუსალიმის ­პატრიარქს სხვა საპატრიარქოსადმი დაქვემდე­ბა­რებული ეპარქიის ხელ­დასხმის უფლება არ ჰქონდა). იერუსალიმიდან გუთეთში დაბრუნებული ­იოანე, როგორც მის „ცხოვრებაშია“ ნათქვამი, მრევლის მოთხოვნით იბერიაში ჩა­მო­ვი­და და აქ იქნა ხელდასხმული გუთეთის ეპისკოპოსად. იოანე გუთელის „ცხოვრებასა“ და „დიდ სჳნაქსარში“ არსებულ ცნობებზე დაყრდნობით, ქართულ სამეცნიერო ლიტერატურაში მისი ხელდასხმის ადგილად ქალაქი მცხეთა იყო მიჩნეული – სავარაუდოდ, იგი იოანე III ქართლის კათოლიკოსმა აკურთხა. იოანე გუთელის „ცხოვრების“ ცნობებიდან გამომდინარე, იგი ცოცხალი ჩანს კონსტანტინოპოლის პატრიარქის პავლეს დროსაც. 780 წელს იგი კონსტანტინოპოლში ჩასულა და ხატთაყვანისმცემელთა მხარდასაჭერად უქადაგია. მას შემდეგ, რაც იმპერიამ გუთეთი ხაზართა ხანს დაუთმო, იოანე გუთელი მცირე აზიაში გაიქცა და 4 წელი ქალაქ ამასტრიდაში იმყოფებოდა. იქ გაიგო ხაზართა ხანის გარდაცვალების ამბავი, მეორმოცე დღეს, 26 ივნისს, კი თვითონ გარდაიცვალა. ამასტრიდის ეპისკოპოსმა გიორგიმ და ქალაქის მოსახლეობამ მისი ნეშტი „საკმეველითა და სანთლებით ხომალდამდე მიაცილეს“. იოანე გუთელი ქალაქ პართენიტონში, წმინდა მოციქულთა მონასტერში თავის მამობილთან დაკრძალეს. შერა­ცხულია წმინ­და­ნად. ღირსი იოანეს ხსენების დღეა 26 ივნისი (9 ივლისი). წმიდა იოანე გუთელი ეპისკოპოსი (VIII) The Monk John, Bishop of the Goths ↑ 1.0 1.1 1.2 1.3 გოილაძე ვ., იოანე გუთელი // ენციკლოპედია „საქართველო“, ტ. 4, თბ., 2018. — გვ. 312.
რესულ დინდარი

რესულ დინდარი (ფენექლიში) (დ. 24 იანვარი, 1982, ხოფა, ართვინი) — ხოფაში დაბადებული ლაზი მომღერალი და კომპოზიტორი. მუსიკალური ჯგუფის, ქარმატეს ყოფილი წევრი. 2008 წლის რესულმა მეგობრებთან ერთად მუსიკალური როკ-ჯგუფი ქარმატე დააარსა, ხოლო 2012 წლის აგვისტოში კი დატოვა. თურქულ და ლაზურ სიმღერებთან ერთად, რესული ასრულებს ქართულ („განდაგანა”, „ლალები” და სხვა) და მეგრულ სიმღერებსაც („ჩელა”, „სქან მასქვამა” და სხვა), რომლებიც ჯგუფის ალბომებშიც არის შესული. სოლო: 2013: Divane ჯგუფი „ქარმატე”: 2009: Nani 2011: Nayino ↑ დაარქივებული ასლი. დაარქივებულია ორიგინალიდან — 2015-09-21. ციტირების თარიღი: 2014-03-19.